# Congrés d'Estudiants de Filologia Catalana

El Congrés d'Estudiants de Filologia Catalana és un congrés que es realitza un cop cada any a una universitat catalana i és organitzat pel Sindicat d'Estudiants dels Països Catalans (SEPC) i els estudiants de Filologia Catalana de la universitat amfitriona.

## Història

La primera edició del congrés es va celebrar a la Universitat de València entre el 21 i el 23 d'abril de 1999. Va ser l'Assemblea d'Estudiants Nacionalistes (AEN), un dels precedents orgànics del SEPC, qui es va encarregar d'impulsar-lo. La segona edició va ser a la Universitat de les Illes Balears tres anys després, del 5 al 7 d'abril de 2003. Com que l'AEN no tenia presència a les illes, l'organització va anar a càrrec de la Coordinadora d'Estudiants dels Països Catalans (CEPC), una de les dues organitzacions fundadores del SEPC, la qual va mantenir el relleu fins a l'any 2006, moment en què el va assumir el SEPC.
Va ser a partir del 2003 que el congrés s'ha fet ininterrompudament i de forma itinerant per les diferents universitats catalanes. Per assegurar-ne el relleu i la continuïtat, es tria la universitat que haurà d'organitzar el congrés de l'any següent entre els assistents l'últim dia de la jornada. L'any 2016 se celebrarà la quinzena edició del congrés a la Universitat Autònoma de Barcelona (UAB).
En els darrers anys, l'afluència al congrés ha anat en augment fins a arribar a superar el centenar d'assistents de pràcticament totes les universitats dels Països Catalans, la qual cosa ha originat que esdevingui una tradició entre els estudiants de Filologia Catalana d'arreu del país. A més, aquest congrés ha servit de model per organitzar altres jornades i congressos d'estudiants dels Països Catalans. Alguns exemples són el I Congrés Nacional d'Història, sota el títol La transició a debat, que va organitzar el mateix SEPC el mes de febrer de 2015 a la Universitat de València o les I Jornades d'Educació que va organitzar l'Assemblea de la Facultat d'Educació i Psicologia de la Universitat Rovira i Virgili l'any 2015 amb el títol L'educació com a motor de canvi social.

## Edicions

Edicions:
* 1999: Universitat de València (UVEG), Pompeu Fabra.
* 2003: Universitat de les Illes Balears (UIB), Enric Valor.
* 2004: Universitat de les Illes Balears (UIB), Pere Capellà.
* 2005: Universitat Rovira i Virgili (URV), Maria Aurèlia Capmany.
* 2006: Universitat Autònoma de Barcelona (UAB), Maria Mercè Marçal.
* 2007: Universitat de València (UVEG), Joan Fuster.
* 2008: Universitat de Lleida (UdL), Manuel de Pedrolo.
* 2009: Universitat Autònoma de Barcelona (UAB), Maria Àngels Anglada.
* 2010: Universitat de les Illes Balears (UIB), Miquel Àngel Riera.
* 2011: Universitat de València (UVEG), Vicent Andrés Estellés.
* 2012: Universitat d'Alacant (UA), El valencià a Alacant, la història amagada.
* 2013: Universitat de Girona (UdG), Els atacs a la llengua.
* 2014: Universitat Rovira i Virgili (URV), El català, llengua de futur?.
* 2015: Universitat de les Illes Balears (UIB)
* 2016: Universitat Autònoma de Barcelona (UAB)
* 2017: Universitat de València (UV)
* 2018: Universitat d'Alacant (UA)
* 2019: Universitat de les Illes Balears (UIB)
* 2022: Universitat Rovira i Virgili (URV), “El gènere en la llengua i la literatura catalanes”
* 2023: Universitat d'Alacant (UA)
* 2024: Universitat Autònoma de Barcelona (UAB) i Universitat de Barcelona (UB)

## Notes

* ↑ no es realitza en 2020 i 2021 per la Pandèmia de COVID-19

## Referències

* 1 2 «Edicions del Congrés d'Estudiants de Filologia Catalana». Universitat de Barcelona. [Consulta: 22 octubre 2023].
* ↑ «El Congrés naix per abordar les qüestions que l'acadèmia oblida». L'Accent, 21-01-2015. [Consulta: 20 gener 2016].
* ↑ «Els estudiants de Filologia Catalana se citen a València». Nou Dise 62, 19-04-1999. [Consulta: 20 octubre 2023].
* ↑ «La Universitat de les Illes Balears, seu del III Congrés d'Estudiants de Filologia Catalana». Vilaweb.
* ↑ «La UIB adverteix sobre la política regressiva cap al català a Balears».
* ↑ «Arrenca el IV Congrés d'Estudiants de Filologia Catalana M. Aurèlia Capmany». Arxivat de l'original el 2021-09-24. [Consulta: 1r febrer 2016].
* ↑ «Conclusions del Congrés d'Estudiants de Filologia Catalana Maria Aurèlia Capmany».
* ↑ «Tot a punt per al VI Congrés d'Estudiants de Filologia Catalana». Llibertat.cat.
* ↑ «El 7è Congrés d'Estudiants de Filologia Catalana, organitzat pel SEPC, homenatja a Pedrolo».
* ↑ «Díptic del VII Congrés d'Estudiants de Filologia Catalana». Arxivat de l'original el 2016-01-19. [Consulta: 1r març 2021].
* ↑ «El VII Congrés d'Estudiants de Filologia Catalana aplega a una setantena de persones». Llibertat.cat.
* ↑ «VIII Congrés d'Estudiants de Filologia Catalana».
* ↑ «IX Congrés d'Estudiants de Filologia Catalana». Filescat.
* ↑ «X Congrés d'Estudiants de Filologia Catalana a València».
* ↑ «XII Congrés d'Estudiants de la Filologia Catalana - Els atacs a la llengua». Arxivat de l'original el 2016-01-13. [Consulta: 17 febrer 2021].
* ↑ «XIII Congrés d'Estudiants de Filologia Catalana a Tarragona».
* ↑ «Tarragona, el centre de l'eix lingüístic». Fet a Catalunya, 25-04-2016.
* ↑ «Tarragona acollirà el XIII Congrés d'Estudiants de Filologia Catalana». Poble Viu, 14-03-2014. Arxivat de l'original el 2016-02-07. [Consulta: 1r febrer 2016].
* ↑ «Galeria de fotos de la ruta Vicent Andrés Estellés a Tarragona». Arxivat de l'original el 2017-05-22. [Consulta: 1r febrer 2016].
* ↑ «La UIB aplega el XIV Congrés d'Estudiants de Filologia Catalana». Llibertat.cat.
* ↑ «Torna el XIV Congrés Nacional d'Estudiants de Filologia Catalana a la UIB». SEPC, 22-02-2016. Arxivat de l'original el 22 de febrer 2016. [Consulta: 1r març 2021].